หยุดการปัสสาวะรดที่นอนในวัยรุ่นและคนวัยผู้ใหญ่ หยุดการปัสสาวะรดที่นอนในเด็กๆ
หากคุณจำกัดปริมาณของเหลวที่ดื่มในช่วงสองสามชั่วโมงก่อนหน้าเวลานอน  หลังจากนั้น ร่างกายของคุณจะผลิตปัสสาวะน้อยลงในตอนกลางคืน ทำให้คุณมีความน่าจะเป็นน้อยลงที่จะปัสสาวะรดที่นอน การทำเช่นนี้ไม่ได้หมายถึงการตัดลดปริมาณการดื่มของเหลวโดยรวม คุณยังคงสมควรดื่มน้ำประมาณแปดแก้วในแต่ละวัน เพียงแค่พยายามดื่มน้ำเหล่านี้ในตอนเช้าและตอนบ่าย การทำให้ร่างกายอิ่มน้ำมีความสำคัญพอๆ กัน เพราะการขาดน้ำอาจทำให้เกิดการปัสสาวะรดที่นอนในผู้ใหญ่ได้เช่นเดียวกัน ทั้งคาเฟอีนและแอลกอฮอล์เป็นยาขับปัสสาวะ ซึ่งหมายความว่าทำให้ร่างกายผลิตปัสสาวะมากขึ้น  แอลกอฮอล์ยังสามารถลดความสามารถของร่างกายที่จะปลุกให้คุณตื่นในตอนกลางคืนเพื่อปัสสาวะเมื่อคุณมีความจำเป็นด้วย นำไปสู่กรณีต่างๆ ของการปัสสาวะรดที่นอน จงหลีกเลี่ยงเครื่องดื่มที่มีคาเฟอีน และการดื่มแอลกอฮอล์มากเกินไปในตอนกลางคืน อาการท้องผูกสามารถสร้างแรงกดดันที่กระเพาะปัสสาวะ และลดการควบคุมของคุณในตอนกลางคืน หากรณีปัสสาวะรดที่นอนของคุณเกิดขึ้นพร้อมกับอาการท้องผูก คุณสมควรพยายามเพิ่มกากใยมากขึ้นในอาหาร โดยสามารถหาได้จากผักใบเขียว  ถั่วฝักยาว  และแหล่งจากพืชอื่นๆ คุณสามารถหาข้อมูลเพิ่มมากขึ้นเกี่ยวกับการรักษาอาการท้องผูก โดยอ่านวิธีการควบคุมการขับถ่ายอุจจาระของคุณ สัญญาณเตือนการปัสสาวะรดที่นอน.สามารถช่วยให้วัยรุ่นและผู้ใหญ่ผู้จำเป็นต้องฝึกฝนร่างกายให้มีปฏิกิริยาตอบโต้ต่อความจำเป็นที่จะปัสสาวะ สัญญาณเตือนที่ติดกับชุดชั้นในหรือเบาะบนที่นอน จะส่งเสียงดังบิ๊บหรือเสียงกริ่งในวินาทีที่สัมผัสได้ถึงความชื้น ช่วยให้คุณสามารถลุกขึ้นไปถ่ายปัสสาวะก่อนที่เกิดเหตุปัสสาวะรดที่นอนอย่างเต็มที่ขึ้น มียาหลายขนานที่แสดงให้เห็นว่าทำให้มีอาการปัสสาวะรดที่นอนเพิ่มมากขึ้น ซึ่งมีความเป็นไปได้ว่าเป็นผลข้างเคียงจากการใช้ยา จงตรวจสอบเพื่อดูว่า อาจจะเป็นผลจากวิธีรักษาด้วยการกินยาหรือไม่ แต่จงปรึกษาแพทย์ก่อนจะเปลี่ยนแปลงกำหนดการใช้ยาตามใบสั่งแพทย์เสมอ  ยาบางขนานที่อาจทำให้ปัสสาวะรดที่นอน ได้แก่  ยาโคลซาปิน (Clozapine) ยาริสเพอริโดน (Risperidone) ยาโอแลนซาปีน (Olanzapine) ยาควิไทอะปีน (Quetiapine) หากคุณกรนเสียงดัง และตื่นนอนในตอนเช้าพร้อมกับอาการเจ็บหน้าอก ปวดศีรษะ และเจ็บคอด้วย คุณอาจทุกข์ทรมานจากภาวะหยุดหายใจขณะหลับ การปัสสาวะรดที่นอนเป็นอีกอาการหนึ่งของโรคที่เกี่ยวข้องกับสุขภาพของคนวัยผู้ใหญ่ ผู้ซึ่งหากไม่ใช่ปัญหานี้ ไม่เคยมีปัญหามาก่อนที่จะควบคุมกระเพาะปัสสาวะของพวกเขา  หากคุณเชื่อว่าคุณเกิดภาวะหยุดหายใจขณะหลับ สมควรไปพบแพทย์เพื่อทางเลือกต่างๆ ในการวินิจฉัยโรคและรักษา หากกรณีปัสสาวะรดที่นอนไม่ได้เกิดขึ้นอย่างสอดคล้องกับการดื่มมากเกินไป หรืออาการท้องผูก คุณสมควรไปพบแพทย์  ตามปกตินั้น ภาวะการปัสสาวะรดที่นอนแบบทุติยภูมิ หรือ Secondary enuresis (การปัสสาวะรดที่นอนในผู้ที่ก่อนหน้านี้ได้แสดงการควบคุมกระเพาะปัสสาวะได้ในระยะยาว) เป็นอาการหนึ่งของปัญหาอื่น  แพทย์จะต้องการทำการทดสอบเพื่อตัดทิ้งว่าไม่ใช่ปัญหาอื่นๆ อีกหลากหลาย ได้แก่  โรคเบาหวาน (Diabetes) โรคทางระบบประสาท (Neurological disorder) โรคติดเชื้อระบบทางเดินปัสสาวะ ( Urinary tract infection) โรคนิ่วทางเดินปัสสาวะ (Urinary tract stones) โรคต่อมลูกหมากโต/มะเร็ง (Prostate Enlargement /cancer) มะเร็งของระบบทางเดินปัสสาวะ (Bladder cancer) โรควิตกกังวล หรือความบกพร่องทางอารมณ์ (Anxiety or emotional disorders) คุณสามารถมองดูหลายๆ ทางเลือกทางการแพทย์ เพื่อช่วยควบคุมการปัสสาวะรดที่นอนในผู้ใหญ่ สอบถามแพทย์ในระหว่างการปรึกษาหารือว่าทางเลือกไหนจะดีที่สุดสำหรับกรณีเฉพาะของคุณ ยาสำหรับทางเลือกต่างๆ ได้แก่:  ยาเดสโมเพรสซิน (Desmopressin) ซึ่งทำให้ไตผลิตปัสสาวะน้อยลง ยาอิมิพรามีน (Imipramine) ซึ่งพิสูจน์แล้วว่าใช้ได้ผลมากถึงประมาณ 40 %ของผู้ป่วย การใช้ยาลดอาการข้างเคียงของยาทางจิตเวช (Anticholinergic medications) ซึ่งใช้รักษาการทำงานมากเกินไปของกล้ามเนื้อเรียบของกระเพาะปัสสาวะ ซึ่งรวมทั้งยาดาริเฟนาซิน (Darifenacin)  ยาออกซีบิวไทนิน (Oxybutynin) และยาโทรสเปียม คลอไรด์ (Trospium chloride) ทางเลือกต่างๆ เหล่านี้สงวนไว้สำหรับกรณีกล้ามเนื้อเรียบของกระเพาะปัสสาวะของคุณทำงานมากจนเกินไปอย่างรุนแรง และน่าจะใช้ก็ต่อเมื่อคุณมีปัญหากลั้นปัสสาวะไม่อยู่ทั้งในตอนกลางวันและปัสสาวะรดที่นอนด้วย ทางเลือกด้านการผ่าตัดเป็นหนึ่งในหนทางสุดท้าย แพทย์ของคุณอาจจะพิจารณาการผ่าตัดดังต่อไปนี้:  การผ่าตัดกระเพาะปัสสาวะแบบแคลม (Clam cystoplasty)—การผ่าตัดแบบนี้ขยายขีดความสามารถของกระเพาะปัสสาวะ โดยวางแผ่นเสริมที่เป็นลำไส้ลงในรอยผ่าเพื่อขยายกระเพาะปัสสาวะ การผ่าตัดเอากล้ามเนื้อเรียบของกระเพาะปัสสาวะออก (Detrusor myectomy )—เป็นการตัดเอาบางส่วนของกล้ามเนื้อเรียบของกระเพาะปัสสาวะออก กับช่วยเสริมความแข็งแกร่งและ ลดจำนวนการหดตัวของกระเพาะปัสสาวะ การใช้ไฟฟ้ากระตุ้นที่เส้นประสาทบริเวณก้นกบ (Sacral nerve stimulation)—เป็นการผ่าตัดเพื่อลดความเคลื่อนไหวของกล้ามเนื้อเรียบของกระเพาะปัสสาวะ โดยปรับเปลี่ยนความเคลื่อนไหวของประสาทที่ควบคุมมัน เกือบ 15% ของเด็กๆ ยังคงปัสสาวะรดที่นอนอยู่ในตอนอายุครบห้าขวบ แม้จำนวนนี้จะค่อยๆ ลดน้อยลง แต่โดยทั่วไป คุณไม่สมควรวิตกเรื่องปัสสาวะรดที่นอนจนกว่าเด็กจะอายุเจ็ดขวบ เพราะก่อนหน้านั้น กระเพาะปัสสาวะกับการควบคุมกระเพาะปัสสาวะของเด็กอาจจะยังกำลังพัฒนาอยู่ ในช่วงหลายชั่วโมงก่อนเข้านอน จงพยายามลดปริมาณน้ำที่ลูกของคุณจะดื่ม จงสังเกตว่าไม่จำเป็นต้องจำกัดปริมาณการดื่มน้ำตลอดทั้งวัน ในทางตรงกันข้าม การสนับสนุนให้ลูกดื่มน้ำในตอนเช้า และตอนบ่ายต้นๆ อาจช่วยลดอาการกระหายน้ำในตอนเย็นให้ลดลงได้ หากลูกของคุณกระหายน้ำในตอนเย็น โดยเฉพาะอย่างยิ่งหากพวกเขาร่วมเล่นกีฬาหรือทำกิจกรรมทางกายภาพอื่นๆ “จง” เสนอน้ำให้พวกเขาดื่ม หากโรงเรียนของลูกอนุญาต จงให้พวกเขาไปโรงเรียนโดยนำเอาขวดน้ำไปด้วย เพื่อหลีกเลี่ยงการรับของเหลวเข้าสู่ร่างกายมากเกินไปในตอนบ่ายแก่ๆ  กับตอนเย็น คาเฟอีนเป็นยาขับปัสสาวะชนิดหนึ่ง ซึ่งหมายความว่าสามารถทำให้คุณจำเป็นต้องปัสสาวะ ขณะที่โดยทั่วไปนั้น คุณสมควรหลีกเลี่ยงไม่ให้เด็กๆ ดื่มคาเฟอีนอยู่แล้ว และยิ่งต้องทำเป็นพิเศษ ในตอนที่คุณกำลังพยายามหยุดการปัสสาวะรดที่นอน นอกเหนือจากคาเฟอีน คุณสมควรพยายามตัดทิ้งสิ่งอื่นๆ ทุกสิ่ง ที่อาจสร้างความระคายเคืองให้กับกระเพาะปัสสาวะในตอนเย็น จนทำให้ปัสสาวะรดที่นอนได้เช่น น้ำผลไม้ตระกูลส้ม (โดยเฉพาะอย่างยิ่งน้ำผลไม้ที่ใส่สีย้อมสีแดง) น้ำตาลเทียม และสารให้กลิ่นรสสังเคราะห์ ในช่วงบ่ายแก่ๆ ไปจนถึงช่วงเย็น จงสนับสนุนให้ลูกเข้าห้องน้ำประมาณทุกๆ สองชั่วโมง การทำเช่นนี้จะช่วยหลีกเลี่ยงภาวะปวดปัสสาวะฉับพลันในตอนเย็น เด็กจำนวนมากเข้าห้องน้ำในช่วงต้นของเวลานอนตามกิจวัตรประจำวัน ในตอนที่พร้อมเปลี่ยนเป็นชุดนอน แปรงฟัน ฯลฯ  “การปัสสาวะซ้ำ”หมายความว่า ลูกของคุณได้เข้าห้องน้ำในตอนนั้น แล้วหลังจากนั้นก็เข้าห้องน้ำเป็นรอบที่สองโดยตรง ก่อนจะเข้านอนจริงๆ แรงกดดันตรงทวารหนักที่เกิดจากท้องผูก สามารถทำให้ลูกปัสสาวะรดที่นอนได้ และเพื่อทำให้เรื่องยุ่งยากมากขึ้น เด็กๆ มักรู้สึกกระดากอายเกินกว่าจะแจ้งเรื่องท้องผูก แต่ปัญหาง่ายๆ นี้มีจำนวนมากถึงหนึ่งในสามของกรณีปัสสาวะรดที่นอนทั้งหมดในเด็ก ผู้ซึ่งหากไม่ใช่ปัญหานี้ จะควบคุมการขับถ่ายปัสสาวะได้ หากคุณยืนยันได้ว่าเขาหรือเธอท้องผูก จงทดลองกินอาหารที่อุดมด้วยกากใยนานหลายวัน หากทำเช่นนี้แล้วไม่เกิดความแตกต่าง จงไปพบกุมารแพทย์  มีทางเลือกดีๆ มากมายที่จะใช้ช่วยเหลือเด็กที่ท้องผูก แม้กระบวนการนี้จะทำให้หมดความอดทน  คุณไม่สมควรเลยที่จะหันไปลงโทษลูกที่ปัสสาวะรดที่นอน ลูกของคุณน่าจะรู้สึกกระดากอายเพราะสิ่งที่เกิดขึ้นอยู่แล้ว กับต้องการจะเลิกปัสสาวะรดที่นอนมากพอๆ กับที่คุณต้องการให้ลูกหยุดทำ แทนที่จะลงโทษที่ลูกล้มเหลว จงทดลองให้รางวัลต่อความสำเร็จในค่ำคืนใดๆ  ที่ลูกของคุณไม่ปัสสาวะรดที่นอน คุณสามารถให้รางวัลแก่ลูกได้ทุกอย่าง มีตั้งแต่เล่นเกม ให้สติกเกอร์ ให้อาหารจานโปรดเป็นมื้อค่ำ จงให้สิ่งที่คุณรู้ว่าเขาหรือเธอจะพึงพอใจ การปลุกลูกให้ตื่นไปเข้าห้องน้ำอีกครั้งหนึ่ง ก่อนที่คุณจะเข้านอน จะส่งผลให้ลูกกลายเป็นเด็กผู้ท้อแท้และได้พักผ่อนไม่เพียงพอคุณเองไม่ต้องการจะปลุกลูกในกรณีที่ยกตัวอย่างมานี้  แทนที่จะทำเช่นนั้น จงทดลองใช้สัญญาณเตือนการปัสสาวะรดที่นอน  ใช้อุปกรณ์เหล่านี้ติดกับชุดชั้นใน หรือกับเบาะบนที่นอน  มันจะส่งสัญญาณเตือนบิ๊บๆ ในทันทีที่ตรวจพบความชื้น ช่วยให้ลูกของคุณสามารถลุกขึ้นและออกไปปัสสาวะ เฉพาะเมื่อกำลังจะเกิดเหตุปัสสาวะรดที่นอนเต็มทีแล้ว การปัสสาวะรดที่นอนในเด็กๆ อาจบ่งบอกถึงปัญหาที่ร้ายแรงกว่าแม้ว่าจะมีเป็นส่วนน้อย แต่เพื่อความปลอดภัย จงไปพบกุมารแพทย์ เพื่อจะได้ทดสอบลูกของคุณเพื่อหาโรคต่างๆ ดังต่อไปนี้  ภาวะหยุดหายใจขณะหลับ (Sleep apnea) การติดเชื้อของระบบทางเดินปัสสาวะ (A urinary tract infection) โรคเบาหวาน (Diabetes) ความผิดปกติต่างๆ ของท่อทางเดินปัสสาวะ หรือระบบประสาท (Abnormalities of the urinary tract or nervous system) เพราะตามปกตินั้น เป็นธรรมดาที่เด็กๆ จะเติบโตจนเลิกปัสสาวะรดที่นอนได้เอง กุมารแพทย์ส่วนใหญ่จึงไม่แนะนำให้ใช้ยา  อย่างไรก็ตาม มียาบางขนานที่สามารถใช้เป็นทางเลือกสุดท้าย  ทางเลือกเหล่านี้ได้แก่  ยาเดรสโมเพรสซิน (Desmopressin หรือ DDAVP) ซึ่งเพิ่มฮอร์โมนที่ต่อต้านการขับปัสสาวะตามธรรมชาติ เพื่อให้มีปัสสาวะน้อยลงในตอนกลางคืน อย่างไรก็ตาม ยาเหล่านี้มีผลข้างเคียง สามารถส่งผลกระทบได้เช่นกันต่อปริมาณโซเดียม และคุณจะต้องคอยตรวจดูการดื่มของเหลวของลูกขณะใช้ยาขนานนี้ด้วย ยาออกซีบิวไทนิน (Oxybutynin หรือ Ditropan XL) ซึ่งสามารถช่วยตัดลดการหดตัวของกระเพาะปัสสาวะ และช่วยเพิ่มความสามารถของกระเพาะปัสสาวะให้มากขึ้น
จำกัดปริมาณการดื่มของเหลวในตอนกลางคืน. หลีกเลี่ยงการดื่มคาเฟอีนหรือแอลกอฮอล์มากเกินไป. รักษาอาการท้องผูก. ติดตั้งสัญญาณเตือนการปัสสาวะรดที่นอน. ตรวจสอบผลข้างเคียงของยาของคุณ. มองหาสัญญาณอื่นๆ ของภาวะหยุดหายใจขณะหลับ. จงไปพบแพทย์. ถามเรื่องการใช้ยา. จงสอบถามทางเลือกด้านการผ่าตัดต่างๆ . อย่าตื่นตกใจ. จำกัดปริมาณน้ำที่ลูกของคุณดื่มในตอนเย็น. หลีกเลี่ยงการให้ลูกดื่มคาเฟอีน. จงตัดทิ้งซึ่งสิ่งที่ทำให้กระเพาะปัสสาวะระคายเคือง. สนับสนุนให้ลูกเข้าห้องน้ำอย่างสม่ำเสมอ. ใช้เทคนิค “การปัสสาวะซ้ำ (Double-voiding)” ก่อนเข้านอน. แก้ปัญหาท้องผูกใดๆ . ห้ามลงโทษลูกของคุณ. หากจำเป็น จงทดลองใช้สัญญาณเตือนการปัสสาวะรดที่นอน. ไปพบกุมารแพทย์ของลูก. สอบถามกุมารแพทย์เรื่องการใช้ยา.
https://www.wikihow.com/Stop-Wetting-the-Bed https://www.wikihow.com/Stop-Wetting-the-Bed
Stopping Bedwetting in Teenagers and Adults Stopping Bedwetting in Children